Վիկտոր Բառնա

**Դյոզյո Բրաուն** (հունգարերեն՝ Braun Győző), անուն-ազգանունը փոխել, դարձրել է **Վիկտոր Բառնա**  (հունգարերեն՝ Barna Viktor, անգլերեն՝ Victor Barna, ), հունգարացի և բրիտանացի սեղանի թենիսիստ, աշխարհի, Հունգարիայի, ինչպես նաև՝ Անգլիայի բաց առաջնության բազմակի չեմպիոն։ Մենախաղերում աշխարհի չեմպիոն է դարձել ռեկորդային՝ հինգ անգամ, աշխարհի առաջնություններում ընդհանուր առմամբ նվաճել 41, Անգլիայի բաց առաջնություններում՝ 20 մեդալ։

## Կենսագրություն
Ծնվել է 1911 թվականին, Հունգարիայի մայրաքաղաք Բուդապեշտում, հրեական ընտանիքում։ Հասարակության մեջ այն տարիներին իշխող հակասեմական տրամադրությունների պատճառով անուն-ազգանունը փոփոխել, նմանեցրել է հունգարականի։ Սեղանի թենիսով սկսել է զբաղվել 1925 թվականից, 1929-32 թվականներին անընդմեջ հաղթել է Հունգարիայի առաջնություններում, հետագայում՝ մինչև 1939 թվականը, դարձյալ գրեթե անընդմեջ դարձել է Անգլիայի բաց առաջնությունների հաղթող։ Բացի այդ, բազմիցս նվաճել է աշխարհի չեմպիոնի տիտղոսը։ 1932-37 թվականներին մշտապես առաջին տեղն է գրավել *ITTF*-ի վարկանիշային աղյուսակում։

1939 թվականի ապրիլի 27-ին Մեծ Բրիտանիայում ամուսնացել է հունգարուհի Սյուզաննա Արանի հետ, միջազգային մրցասպարեզներում սկսել է հանդես գալ որպես Բրիտանիայի ներկայացուցիչ։ 1939 թվականի աշնանը, երբ սկսվել է Երկրորդ համաշխարհային պատերազմը, Ամերիկայի Միացյալ Նահանգներից կնոջ հետ վերադարձել է Եվրոպա, որպեսզի մասնակցի ֆաշիստների դեմ մղվող մարտերին։ Բրիտանական զորամասում ծառայել է որպես պարաշյուտիստ, կռվել Հարավսլավիայում։ Պատերազմից հետո բնակություն է հաստատել Լոնդոնում, ընդունել բրիտանական քաղաքացիություն։ Դարձել է *Dunlop Sports* ընկերության ներկայացուցիչը և այդ կարգավիճակով շարունակել է շրջել աշխարհում։ Մահացել է 1972 թվականին, Պերուի մայրաքաղաք Լիմայում, ինֆարկտից։

Ի դեպ, Վիկտորի եղբայր Տիբոր Բառնան նույնպես դարձել է սեղանի թենիսի Հունգարիայի առաջնության հաղթող (1940 թվականին)։

## Գրքերը
Վիկտոր Բառնան  սեղանի թենիսի մասին գրել ու հրատարակել է երեք գիրք. 1957 թվականին՝ «*How to win at Table Tennis* (London: Pitman) », 1962 թվականին՝  «*Table Tennis Today*» (London: Arthur Barker) և 1971-ին՝ *Your Book of Table Tennis*  վերնագրով։

## Փառքի սրահում
Վիկտոր Բառնայի անունը 1981 թվականին ընդգրկվել է Միջազգային սպորտի հրեական փառքի սրահում, 1993 թվականին էլ՝ սեղանի թենիսի վարպետների փառքի սրահում։

2012 թվականի ապրիլի 10-ին Գվինեա-Բիսաուում թողարկվել է սեղանի թենիսի պատմությանը նվիրված դրոշմանիշերի շարք՝ Վիկտոր Բառնայի դիմապատկերով։ Մինչ այդ՝ 1996 թվականի ապրիլի 10-ին հատուկ Վիկտոր Բառնային նվիրված դրոշմանիշ էր թողարկվել Ռումինիայի Կլուժ քաղաքում։

## Արդյունքները՝ ITTF-ի տվյալների բազայից

## Գրականություն
* Ossi Brucker: *Tischtennis-König Viktor Barna wird 60 Jahre.* In: Zeitschrift *[[Tischtennis (Zeitschrift)|DTS]].* 1971/16, S. 8–9.
* Winfried Stöckmann: *Barnalitäten.* In: *DTS.* 1986/9, S. 4–6.
* Ervin C. Brody: *Victor Barna In The Hall Of Fame.* In: *The Table Tennis Collector.* Ausgabe 2, S. 13–15. (englisch)
* Robert Slater: *Great Jews Sport.* Jonathan David Publishers, 2004, ISBN 0-8246-0453-9, S. 29–31. (englisch)
* David John Hughes: *Victor Barna and the Barna Table Tennis Racket.* In: ''The Table Tennis Collector.'' Ausgabe 62  (PDF; 6,9&nbsp;MB), S. 10–15. (englisch)
* Laszlo Polgar: *Barna Viktor Pályafutásom.* 2013, ISBN 978-963-9807-79-2. (ungarisch)
* Alan Duke: *Viktor Barna (Part 1).* In: ''The Table Tennis Collector.'' Ausgabe 75 , S. 32–35. (englisch)

## Ծանոթագրություններ

## Արտաքին հղումներ
*
*Cigarette card bio
*Jewish Sports bio 
*"The Magnificent Magyar", October 2005

Կատեգորիա:Աշխարհի չեմպիոններ
Կատեգորիա:Հունգարացի մարզիկներ
Կատեգորիա:Բրիտանացի մարզիկներ
Կատեգորիա:Երկրորդ համաշխարհային պատերազմի մասնակիցներ